b'\n_START_ARTICLE_\nXiaomi\n_START_SECTION_\nIzdelki\n_START_PARAGRAPH_\nXiaomi izdeluje ve\xc4\x8d vrst izdelkov. Najbolj poznan je po izdelovanju pametnih telefonov, ki imajo vgrajeno svojo verzijo Android sistema MIUI.  Analitiki povezujejo bliskovito uspe\xc5\xa1nost podjetja z njegovo zmo\xc5\xbenostjo, da se razlo\xc4\x8duje od drugih ponudnikov operacijskega sistema Android. Postopoma je raz\xc5\xa1irilo spekter produktov; ponuja serije pametnih telefonov Mi Series, Mi Note Series, Mi Max Series, Mi Mix Series in Redmi Series. Poleg telefonov je Xiaomi za\xc4\x8delo prodajati tudi  pametne ure, dodatke za mobilne naprave,  pametne televizije in zvo\xc4\x8dnike. Leta 2018 je ponujalo tudi prenosnike, tabli\xc4\x8dne ra\xc4\x8dunalnike in naprave za \xc2\xbbpametni dom\xc2\xab\xc2\xa0(ang. smart-home devices). _NEWLINE_Xiaomi deluje na modelu vertikalne integracije, ki podjetju omogo\xc4\x8da prodajati strojno opremo po ni\xc5\xbejih cenah, da pritegne uporabnike in nato slu\xc5\xbei s prodajo vsebine. Hugo Barra, podpredsednik Xiaomija med leti 2014 in 2017, je ozna\xc4\x8dil podjetje za \xc2\xbbinternetno in softversko podjetje v mnogo ve\xc4\x8dji meri kot hardversko podjetje\xc2\xab._NEWLINE_Prav tako podjetje vztraja pri nizkih cenah oziroma pri vrednostih blizu cen nabavnih materialov, kar dosegajo z dalj\xc5\xa1im prodajnim \xc4\x8dasom svojih produktov; prodajajajo jih osemnajst mesecev, kar je ve\xc4\x8d od standarda drugih ponudnikov, ki prodajajo do \xc5\xa1est mesecev. Ta strategija omogo\xc4\x8da prednosti pri redukcijah nabavnih cen klju\xc4\x8dnih komponent prodajnih naprav._NEWLINE_Njegova verzija operacijskega sistema Android, MIUI, je s svojim dizajnom app marketplace in funkcijami ustvaril skupnost uporabnikov, ki predstavljajo klju\xc4\x8den del Xiaomieve potro\xc5\xa1ni\xc5\xa1ke baze in pomagajo k prepoznavnosti podjetjevim opozorilom o delovanju trga elektronskih naprav. Ta ekosistem predstavlja glavni vir prihodkov, ki so leta 2015 dosegli 750 milijonov dolarjev. _NEWLINE_Podjetje se osredoto\xc4\x8da na Indijo, ki je globalno drugi najve\xc4\x8dji trg pametnih telefonov. 2. maja 2018 je Xiaomi objavil za\xc4\x8detek delovanja storitev Mi Music in Mi Video v tej dr\xc5\xbeavi. 22. marca 2017 je podjetje objavilo namero za igradnjo svojega drugega proizvodnega obrata v Indiji v partnerstvu s podjetjem Foxconn. 7. avgusta 2018 je na uradnem blogu objavilo, da bo podjetje Holitech Technology Co. Ltd., glavni dobavitelj korporacije Xiaomi, investiralo do 200 milijonov dolarjev v naslednjih treh letih za izgradnjo novega velikega obrata v Indiji.'